מכון עזריאלי להעצמה חינוכית

לוגו מכון עזריאלי להעצמה חינוכית
מכון עזריאלי להעצמה חינוכית הוא מוסד הפועל להעצמת בני נוער בכיתות ז'-ט' ברחבי ישראל, במטרה למזער את חוויית הקושי שמביא גיל ההתבגרות והמעבר לחטיבת הביניים, תוך מתן פתרון הוליסטי לשלושה רבדים מרכזיים: חברתי, לימודי, ומשפחתי.

התוכנית מממשת את חזונו של דוד עזריאלי, בהובלת דנה עזריאלי, יו"ר קרן עזריאלי. את התוכנית מנהל מאיר אביטן, החל מיום הקמת התוכנית בשנת 2005.
 
== רקע וחזון ==
המכון מפעיל תוכנית לצמצום פערים לימודיים וחברתיים בחטיבות הביניים בפריפריה הגיאו-חברתית. התוכנית הוליסטית, ופועלת בחטיבות הביניים ז'-ט'.

המעבר מבית הספר היסודי לחטיבת הביניים מתרחש באחת התקופות הקשות ביותר בחיי התלמיד – גיל ההתבגרות, המתאפיין בסערות נפש ובלחצים. בתקופה זו התלמידים בעלי ההישגים הנמוכים פגיעים, ולעיתים מאבדים אמונה ביכולתם האישית עקב כישלונות מצטברים, ומפתחים תסכולים. שנות הלימוד בכיתות ז' עד ט' מהוות את "קו פרשת המים" בחייהם. על רקע האתגרים הלימודיים המצפים לתלמידי חטיבות הביניים, מוצאים עצמם התלמידים הללו פוסעים על מסלול המוביל אותם לנשירה סופית או סמויה ממערכת החינוך. בנשירה סמויה התלמידים אמנם רשומים במערכת החינוך, אך לא משתתפים בתהליך הלמידה בפועל. 

קרן עזריאלי שמה לה למטרה להתמודד עם האתגר והקימה את מכון עזריאלי להעצמה חינוכית לשם העצמת בני הנוער הללו, במטרה לאפשר להם לממש את היכולת שלהם לעמוד בזכות עצמם ולהצליח בלימודיהם בבית הספר, באמצעות הדרכה ותמיכה, במטרה להביאם, צעד אחר צעד, להבנה שהצלחתם אפשרית וברת השגה.
איפה?, מתי?}}

== היקף הפעילות ==
התוכנית הוקמה לראשונה בעיר באר שבע בשנת 2005. אז הוקם מבנה חינוכי ייחודי שתוכנן על פי עקרונות התוכנית. ליצירת סביבה רגועה ומלטפת, נבנו שתי גבעות אמורפיות וחצר אובאלית ביניהן, סביבת חיים טבעית, בדומה לנווה מדבר או לנוף של מצפה רמון.

התוכנית פועלת ב-26 ערים ברחבי המדינה, מקיפה כ-300 קבוצות תלמידים ובמסגרת 90 בתי ספר בארץ. בתוכנית משתתפים כ-4,200 תלמידים מדי שנה. עד היום השתתפו בתוכנית כ- 14,000 תלמידים.
התוכנית פועלת בשיתוף הרשות המקומית ומשרד החינוך. בספטמבר 2018, חדלה התוכנית לפעול באופן עצמאי והתמזגה בתוך רשת בתי הספר דרכא.

== המודל החינוכי - ראייה הוליסטית במעגלי השינוי ==
מכון עזריאלי פועל כאחד מעוגני השינוי בחטיבות ביניים, בבתי הספר וקהילות בישראל. התוכנית פועלת בשלושה מעגלים: 

* הראשון – ההישגים הלימודיים - המטרה המשותפת לתוכנית ולצוותי החינוך בבית הספר היא להוביל את התלמידים להצלחה, למעבר בין הקבצות ולבחירת מסלולי מיון טובים יותר בבית הספר. התוכנית פועלת לצמצום פערים לימודיים בפרק זמן קצר ובהיקף שעות רב, ומביאה להישגים מרשימים ועקביים. לאחר סיום פרק נפגשים התלמידים לתוכנית שימור ההישגים הלימודיים במקצועות הליבה: מתמטיקה, אנגלית והשפה העברית, וכן לתוכנית מיקודי למידה המסייעת בהכנת התלמיד לקראת מבחני בית הספר בכלל מקצועות הלימוד
* השני, ההעצמה החברתית - חלק מן התהליך אשר עוברים התלמיד והקבוצה. הפעילות החברתית נוגעת בהיבטים שונים של גיבוש אישיותו וזהותו של התלמיד, דימוי עצמי חיובי ועוד. הפעילות החברתית מתרחשת באמצעות סדנאות שבועיות ושילוב מודלים של פעילות o.d.t., בטיפוח הכישורים החברתיים והאישיים ופעילויות התנדבותיות.
* השלישי - הורי התלמידים - כחלק מהראייה ההוליסטית של התוכנית, להורי התלמידים יש חלק חשוב בתהליך החינוכי, באמצעות השתתפות בסדרת פגישות של עשרה מפגשים שבועיים בהדרכת מנחה סדנאות הורים. בסדנאות אלו לומדים ההורים להכיר שיטות לימוד לעבודה עם ילדיהם ודרכים לשיפור מערכת היחסים המשפחתית, בדרך שתאפשר להם להיות שותפים מלאים בהישגים של ילדיהם.

== קישורים חיצוניים ==
* [http://www.azrielifoundation.org.il/%D7%9E%D7%90%D7%9E%D7%A8-3-%D7%9E%D7%9B%D7%95%D7%9F-%D7%A2%D7%96%D7%A8%D7%99%D7%90%D7%9C%D7%99.aspx מכון עזריאלי להעצמה חינוכית] - קרן עזריאלי 
* [https://www.youtube.com/watch?v=CxT3HGTcw-g The Azrieli Foundation - קרן עזריאלי]
* [https://5ed6352cabd52.site123.me/ מכון עזריאלי להעצמה חינוכית]-אתר
* [https://www.facebook.com/azrieli.inst/ דף מכון עזריאלי בפיסבוק]
* [https://www.youtube.com/channel/UCF94EthWMqXFcJey1JZYQFg דף מכון עזריאלי ביוטיוב] 
* [http://mynetbatyam.co.il/article/3716 בעיר בת ים 65% מהתלמידים עולים הקבצה] , באתר מיינט בת ים
* [https://web.archive.org/web/20171006204939/http://theleaders.calcalist.co.il/post.aspx?b=110044 לא להיות בינונית. תמיד לשאוף ליותר, למשהו גדול יותר ומוצלח], כתבה בדה-מרקר
* [https://www.calcalist.co.il/local/articles/0,7340,L-3619046,00.html דנה עזריאלי בכתבה על תוכנית עזריאלי להעצמה חינוכית], כתבה בכלכליסט

== הערות שוליים ==

קטגוריה:ארגוני חינוך בישראל
קטגוריה:פסיכולוגיה חינוכית
קטגוריה:נגישות חינוך והשכלה